Nañinmijin Tuberculosis (TB) ej juon abnōnō in ejmour eo ekapokpok im ekkā ad jab melele kake. TB 

emaron mour iloan enbwinnim iomwin yiō ilo an ejellok kakōlkōl. Mennin jej nae etan nañinmij in TB eo 

ejab kabobo. TB eo ejab kabobo emaron erom TB eo ekabobo ilo jabdewōt ien im kōmman am nañinmij. 

Emōj bwinne ke emaron wōr lok ñan 13 milien armij ro ilo Amedka ewōr nañinmijin TB eo ejab 

kabobo ibbeir, im ñe rejab bōk wūno in kōmadmōd emaron erom nañinmijin TB eo ekabobo. Bōk 

melele ko rejimwe im kajitōk ibben taktō eo am kin am teej ñan nañinmijin TB.

Eloñ armij rej lomnak kin TB, rej lomnak kin kakōlkōl ko einwōt pokpok 

im abañ emenono. Mennin emaron mool kin nañinmijin TB eo ekabobo, 

armij ro ewōr TB eo ejab kabobo ibbeir ejellok aer kakōlkōl im rejab 

“enjaake” aer nañinmij. Wāween eo de eo ñan jelā ñe ewōr TB eo ejab 

kabobo ibbam ej ñan am teej.

Ñe kwōjab bōk wūno in kōmadmōd, 1 jen 10 armij ro ewōr aer 

nañinmijin TB eo ejab kabobo renaj nañinmij kin TB eo ekabobo, im 

emaron ajeeded ñan ro jet im kōmman mij. Uwōta in an armij bōk 

nañinmijin TB eo ekabobo elablok ibben armij ro emojno an enbwinnier 

maron bōbrae jen nañinmij ak ro ewōr aer nañinmijin tōñal, cancer, im 

HIV.

Kij in TB ko rej ajeeded ilo mejatoto ilo ien an juon armij eo ewōr TB eo 

ekabobo ibben enaj pokpok, kenono, ak al. Armij ro iturin remaron 

emenonoiki kij in TB ko innem bōk nañinmij eo.

TB EJAB ajeeded jen:

• kōjerbal būraj in ñi ko ibben doon • jibwe kilin kiki ko aer ak jikin kapojak 

ko

• kapilo jen aer uma • mōñā, idaak, ak kōjerbal kano ibben 

doon

• jibwe bein juon armij

Elablok an TB maron ajeeded jen ro elab ien aer kar bed iturin juon armij eo 

ewōr an nañinmijin TB kabobo einwōt juon uwaan baamle eo, juon mōttam, 

ak juon armij eo kwōj jerbal ibben. 

Am melele kin TB emaron jibañ kejbarok kwe make, ro nukkum, im armij ro ilo jukjukinbed eo am 

Bōk Melele ko Rejimwe kin Nañinmijin 

Tuberculosis (TB)
Juon melele ko ejab mool im ekkā ej ke ewōr am kein bōbrae jen TB ñe 

emōj am bōke wā in TB eo (einwōt ad bar jelā ej wā eo etannin bacille 

Calmette-Guérin ak BCG). Bōtab melele eo ejimwe ej, kein bōbrae eo 

jen wā eo an TB ej mojnolok iomwin ien.

Ñe emōj am kar bōk wā in TB eo, ba ñan taktō eo am, elabtata ñe kwōj 

bōk teej eo ñan nañinmijin TB.

Ekkā TB ibelakin lal in, bōtab ñe kwar lotak ilo aelon ko an Asia, Africa, 

ak Latin America, elablok am maron bōk nañinmijin TB kinke elablok an 

ekkā ilo aelon kein. Jet armij rej lomnak kinke emōj aer kakōlkōl ilo ien 

madmōdin immigration eo aer ñan Amedka, ejellok aer TB. Bōtab, jen 

2019, etale ko an immigration rar teej wōt ñan nañinmijin TB eo 

ekabobo. Emaron wōr TB eo ejab kabobo ibbam ak kwōjab jelā.

Elablok jen 80% in armij ro rej nañinmij kin TB eo ekabobo ilo Amedka 

kajojo yiō rej nañinmij jen TB kabobo eo rar jab bōk wūno in 

kōmadmōde, im emaron erom nañinmijin TB eo ekabobo iomwin eloñ 

yiō ko tokelik. Wūnin an aurok am kenono ibben taktō eo am kin am 

bōk teej eo.

Jekdoñ ejellok am kakōlkōlin TB eo ejab kabobo, kwōmaron bōk 

nañinmijin TB eo ekabobo, im ej ajeeded jen armij ñan armij, emaron 

kōmman am nañinmij, im emaron bar kamij eok ñe kwōjab bōk wūno in 

kōmadmōde. Ewōr wūno in kōmadmōd ko ñan bōbrae jen am im armij 

ro raurok ibbam bōke nañinmijin TB eo ekabobo im nañinmij.

Ñe ewōr am nañinmijin TB eo ejab kabobo, aurok am kadedelok wūno 

in kōmadmōd eo am ñan bōbrae am jab bōk nañinmijin TB eo 

ekabobo. Kenono ibben taktō eo am kin wūno ko kwōj bōki, im kajitōk 

kin mennin jibañ ko ilo jukjukinbed eo am im remaron jibañ kwe kin 

bebe in wūno in kōmadmōd eo am.

Nan am bōk melele ko relablok kin TB im wāween am 

maron kejbarok kwe make im ro jet, lale 

www.cdc.gov/thinktesttreattb

301130